sukhrobnurali/uzbek-legal-corpus huggingface dataset:
Oʻzbekiston Respublikasi Milliy gvardiyasi boʻlinmalariga kontrakt boʻyicha harbiy xizmatga nomzodlarni saralash tartibi toʻgʻrisidagi nizomga oʻzgartirishlar kiritish haqida
(order, 2025-09-18)

Oʻzbekiston Respublikasining “Oʻzbekiston Respublikasi fuqarolarini, chet el fuqarolarini hamda fuqaroligi boʻlmagan shaxslarni yashash joyi va turgan joyi boʻyicha roʻyxatdan oʻtkazish toʻgʻrisida”gi hamda “Davlat sirlari toʻgʻrisida”gi qonunlariga muvofiq buyuraman: 1. Oʻzbekiston Respublikasi Milliy gvardiyasi qoʻmondonining 2019-yil 8-dekabrdagi 248-son buyrugʻi (roʻyxat raqami 3210, 2020-yil 13-yanvar) (Qonun hujjatlari maʼlumotlari milliy bazasi, 13.01.2020-y., 10/20/3210/0049-son) bilan tasdiqlangan Oʻzbekiston Respublikasi Milliy gvardiyasi boʻlinmalariga kontrakt boʻyicha harbiy xizmatga nomzodlarni saralash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 11-banddagi “doimiy yashash joyi” va “Vaqtincha yashash joyi” degan soʻzlar tegishli ravishda “yashash joyi” va “Turgan joyi” degan soʻzlar bilan almashtirilsin. 2. 60-bandning birinchi xatboshisidagi “maxfiy maʼlumotlar bilan ishlash uchun belgilangan shakldagi ruxsatnomaga” degan soʻzlar “davlat sirlaridan foydalanishga doir ruxsatnomaga” degan soʻzlar bilan almashtirilsin. 3. 2-ilova matnidagi “doimiy yoki vaqtinchalik yashash manzili” degan soʻzlar “yashash joyi yoki turgan joyi manzili” degan soʻzlar bilan almashtirilsin.
Davlat budjeti mablagʻlari hisobidan imtiyozli toifaga kiruvchi shaxslar davolanadigan kasalliklar roʻyxatiga qoʻshimcha va oʻzgartirish kiritish toʻgʻrisida
(order, 2025-09-18)

Oʻzbekiston Respublikasi Prezidentining 2024-yil 5-sentabrdagi PQ-311-son “Davlat tibbiy sugʻurtasi mexanizmlarini joriy etishga oid chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2025-yil 9-iyundagi 7-son buyrugʻi (roʻyxat raqami 3632, 2025-yil 19-iyun) (Qonunchilik maʼlumotlari milliy bazasi, 24.06.2025-y., 10/25/3632/0535-son) bilan tasdiqlangan Davlat budjeti mablagʻlari hisobidan imtiyozli toifaga kiruvchi shaxslar davolanadigan kasalliklar roʻyxatiga ilovaga muvofiq qoʻshimcha va oʻzgartirish kiritilsin. 2. Mazkur buyruq Oʻzbekiston Respublikasi Iqtisodiyot va moliya vazirligi, Raqobatni rivojlantirish va isteʼmolchilar huquqlarini himoya qilish qoʻmitasi hamda Davlat tibbiy sugʻurtasi jamgʻarmasi bilan kelishilgan. 3. Ushbu buyruq rasmiy eʼlon qilingan kundan eʼtiboran kuchga kiradi. 1. 20-bob quyidagi mazmundagi pozitsiyalar bilan toʻldirilsin: 2. Izoh qismining 2-kichik bandi quyidagi tahrirda bayon etilsin:
Oʻzbekiston Respublikasining Yevroosiyo taraqqiyot bankiga aʼzo boʻlish chora-tadbirlari toʻgʻrisida
(resolution, 2025-09-16)

“Oʻzbekiston Respublikasining Yevroosiyo taraqqiyot bankini taʼsis etish haqidagi Bitimga (Ostona, 2006-yil 12-yanvar) qoʻshilishi toʻgʻrisida”gi Oʻzbekiston Respublikasi Qonuni ijrosini taʼminlash maqsadida qaror qilaman: 1. Yevroosiyo taraqqiyot bankining ustav kapitalida Oʻzbekiston Respublikasiga har birining nominal qiymati 1 000 (bir ming) AQSH dollari boʻlgan 777 777 ta (yetti yuz yetmish yetti ming yetti yuz yetmish yetti) aksiya taqsimot qilingani, shundan 168 411 tasi (21,7 foiz) pul toʻlanadigan aksiya va 609 366 tasi (78,3 foiz) talab boʻyicha toʻlanadigan aksiyalar ekanligi maʼlumot uchun qabul qilinsin. 2. Yevroosiyo taraqqiyot banki ustav kapitalidagi aksiyalarni xarid qilish boʻyicha Oʻzbekiston Respublikasi tomonidan amalga oshiriladigan toʻlovlar jadvali 1-ilovaga muvofiq tasdiqlansin. 3. Investitsiyalar, sanoat va savdo vazirligi Oʻzbekiston Respublikasining Yevroosiyo taraqqiyot banki ustav kapitalidagi aksiyalarini xarid qilishni belgilangan tartibda amalga oshirsin. 4. Iqtisodiyot va moliya vazirligi mazkur qarorga 1-ilovaga asosan 2025-yilda Davlat budjeti mablagʻlari hisobidan Investitsiyalar, sanoat va savdo vazirligiga zarur mablagʻlar ajratsin, 2026-yildan boshlab Davlat budjeti parametrlarida nazarda tutsin. 5. Belgilansinki: (a) Bosh vazir oʻrinbosari J.A. Xodjayev — hamkorlik boʻyicha muxtor vakil; (b) investitsiyalar, sanoat va savdo vaziri oʻrinbosari X.F. Teshabayev — hamkorlik boʻyicha muxtor vakil oʻrinbosari; (v) Investitsiyalar, sanoat va savdo vazirligi — Yevroosiyo taraqqiyot banki bilan hamkorlik doirasida yuzaga keladigan munosabatlar boʻyicha Oʻzbekiston Respublikasining vakolatli organi; (g) Markaziy bank Oʻzbekiston Respublikasida Yevroosiyo taraqqiyot bankiga qarashli milliy valyutadagi pul mablagʻlari va boshqa aktivlarning depozitariysi hisoblanadi. 6. Oʻzbekiston Respublikasi Prezidentining ayrim qarorlariga 2-ilovaga muvofiq qoʻshimchalar kiritilsin. 7. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2020-yil 22-iyundagi PQ-4756-son qarori bilan tasdiqlangan Oʻzbekiston Respublikasining xalqaro shartnomalar va xalqaro tashkilotlarga aʼzolik boʻyicha majburiyatlarni bajarishga masʼul davlat organlari va boshqa tashkilotlar roʻyxatining 11-pozitsiyasi “Xalqaro shartnoma, xalqaro tashkilotning nomi” ustuni “Yevroosiyo taraqqiyot banki” bloki bilan toʻldirilsin. 2. Oʻzbekiston Respublikasi Prezidentining 2025-yil 11-fevraldagi PQ-51-son qarori bilan tasdiqlangan Oʻzbekiston Respublikasining xalqaro moliya institutlaridagi boshqaruvchilari va ularning oʻrinbosarlari, shuningdek, Oʻzbekiston Respublikasidan xalqaro moliya institutlaridagi boshqaruvchi idorasi vazifalari yuklangan vazirlik va idoralar roʻyxati quyidagi mazmundagi 8-pozitsiya bilan toʻldirilsin:
Termit va boshqa hashoratlardan zararlangan uy-joylarni aniqlash va yashash uchun yaroqsiz deb topish boʻyicha davlat xizmatini koʻrsatishning maʼmuriy reglamentiga oʻzgartirish kiritish toʻgʻrisida
(resolution, 2025-09-15)

Termit va boshqa hashoratlardan zararlangan va yaroqsiz deb topilgan uy-joy mulkdorlarini ijtimoiy qoʻllab-quvvatlash va uy-joy bilan taʼminlash tartibini takomillashtirish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Uy-joy kodeksiga muvofiq uy-joy avariya holatida yoki yashash uchun yaroqsiz deb topilgan boʻlsa, ushbu uy-joydan koʻchirilayotgan fuqarolarga mahalliy davlat hokimiyati organi qonunchilikda belgilangan tartibda boshqa obod turar joy berishi; Vazirlar Mahkamasining 2024-yil 4-noyabrdagi 734-son qaroriga koʻra uy-joyning termitlar va boshqa hashoratlardan zararlangani natijasida uy-joyning yaroqsiz holatga kelganligini tasdiqlash boʻyicha xulosa kelgusida uy-joy mulkdorlarini belgilangan tartibda davlat tomonidan uy-joy bilan taʼminlash uchun asos hisoblanishi maʼlumot uchun qabul qilinsin. 2. Vazirlar Mahkamasining 2024-yil 4-noyabrdagi 734-son qarori bilan tasdiqlangan Termit va boshqa hashoratlardan zararlangan uy-joylarni aniqlash va yashash uchun yaroqsiz deb topish boʻyicha davlat xizmatini koʻrsatishning maʼmuriy reglamentining 14-bandi quyidagi tahrirda bayon etilsin: “14. Ariza beruvchiga berilgan xulosa kelgusida uni davlat tomonidan belgilangan tartibda uy-joy bilan taʼminlash uchun asos hisoblanadi. Bunda ushbu bandning birinchi xatboshisida koʻrsatilgan tadbirlar mahalliy budjet mablagʻlari hisobidan moliyalashtiriladi”. 3. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari termit hamda boshqa hashoratlardan zararlangan va yaroqsiz deb topilgan uy-joy mulkdorlarini belgilangan tartibda 2025-yil uchun tasdiqlangan Qoraqalpogʻiston Respublikasi budjeti, viloyatlar hamda Toshkent shahri mahalliy budjetlarining iqtisod qilingan mablagʻlari va qoʻshimcha manbalari hisobidan uy-joy bilan taʼminlash choralarini koʻrsin. Qurilish va uy-joy kommunal xoʻjaligi vazirligi Qishloq xoʻjaligi vazirligi bilan birgalikda uch oy muddatda ilgʻor xorijiy tajriba asosida termit va boshqa hashoratlardan zararlangan uy-joylarni zamonaviy texnologiyalar asosida oldindan aniqlash va ular bilan kurashish (profilaktika tadbirlari) boʻyicha Vazirlar Mahkamasiga asoslantirilgan taklif kiritsin. 4. Iqtisodiyot va moliya vazirligi Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklarining soʻroviga asosan ushbu qarorda belgilangan chora-tadbirlarni moliyalashtirish uchun 2026-yildan boshlab mahalliy budjet parametrlari shakllantirilishida tegishli mablagʻlar koʻzda tutilishini taʼminlasin. 5. Adliya vazirligi ikki oy muddatda yashash uchun yaroqsiz deb topilgan, avariya holatida ekanligi yoki tabiiy ofatdan zarar koʻrgan uy-joy mulkdorlarini uy-joy bilan taʼminlash tartibini belgilovchi qaror loyihasini Vazirlar Mahkamasiga kiritsin. 6. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin.
Xalqaro shartnomani tasdiqlash toʻgʻrisida
(resolution, 2025-09-15)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq qaror qilaman: 1. 2025-yil 15-yanvar kuni Abu-Dabi shahrida Oʻzbekiston Respublikasi Hukumati bilan Birlashgan Arab Amirliklari Hukumati oʻrtasida imzolangan Investitsiyalarni oʻzaro ragʻbatlantirish va himoya qilish toʻgʻrisidagi bitim tasdiqlansin. 2. Investitsiyalar, sanoat va savdo vazirligi mazkur xalqaro shartnomani amalga oshirish uchun masʼul vakolatli organ etib belgilansin. 3. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi hamda uni amalga oshirishga masʼul boʻlgan vakolatli organ toʻgʻrisida Birlashgan Arab Amirliklari tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari mazkur xalqaro shartnoma kuchga kirgandan keyin uning qoidalari bajarilishi ustidan belgilangan tartibda nazoratni taʼminlasin. 5. Ushbu qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Pedagogika yoʻnalishidagi oliy taʼlim tashkilotlarining talabalari uchun Abdulla Avloniy nomli davlat stipendiyasini taʼsis etish toʻgʻrisida
(decree, 2025-09-10)

Pedagogika yoʻnalishidagi oliy taʼlim tashkilotlarida tahsil olayotgan, ilmiy-tadqiqot faoliyati bilan shugʻullanayotgan hamda akademik oʻzlashtirishda yuqori natijalarni qayd etgan bilimli va iqtidorli talabalarni har tomonlama qoʻllab-quvvatlash maqsadida qaror qilaman: 1. 2025/2026 oʻquv yilidan boshlab pedagogika yoʻnalishidagi oliy taʼlim tashkilotlarining talabalari uchun Abdulla Avloniy nomli davlat stipendiyasi taʼsis etilsin. 2. Abdulla Avloniy nomli davlat stipendiyasi pedagogika yoʻnalishidagi har bir oliy taʼlim tashkilotining bakalavriat taʼlim yoʻnalishida tahsil olayotgan bir nafar oxirgi ikki kurs talabasiga Oʻzbekiston Respublikasi Prezidentining “Oʻzbekistonning oʻquvchi yoshlarini ragʻbatlantirish choralari toʻgʻrisida” 1993-yil 5-fevraldagi PF-555-son Farmonida belgilangan talablar asosida tayinlansin. 3. Oʻzbekiston Respublikasi Prezidentining 1993-yil 5-fevraldagi “Oʻzbekistonning oʻquvchi yoshlarini ragʻbatlantirish choralari toʻgʻrisida”gi PF-555-son Farmoniga ilovaga muvofiq pedagogika yoʻnalishidagi oliy taʼlim tashkilotlari talabalari uchun Abdulla Avloniy nomli davlat stipendiyasini taʼsis etishni nazarda tutuvchi oʻzgartirish va qoʻshimchalar kiritilsin. 4. Oliy taʼlim, fan va innovatsiyalar vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga mazkur Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 5. Ushbu Farmonning ijrosini nazorat qilish Oʻzbekiston Respublikasining Bosh vaziri A.N. Aripov hamda Oʻzbekiston Respublikasi Prezidenti Administratsiyasi rahbarining taʼlimni isloh qilish boʻyicha oʻrinbosari X.U. Umarova zimmasiga yuklansin. 2-bandda: birinchi xatboshi “Pahlavon Mahmud,” soʻzlaridan keyin “pedagogika yoʻnalishida — Abdulla Avloniy,” soʻzlari bilan toʻldirilsin; quyidagi mazmundagi sakkizinchi xatboshi bilan toʻldirilsin: “Abdulla Avloniy nomli davlat stipendiyasi pedagogika yoʻnalishidagi har bir oliy taʼlim tashkilotining bir nafar oxirgi ikki kurs talabasiga”; sakkizinchi va toʻqqizinchi xatboshilar tegishlicha toʻqqizinchi va oʻninchi xatboshilar deb hisoblansin.
Tadbirkorlik subyektlari xodimlarining oʻrtacha yillik sonini aniqlash tartibi toʻgʻrisidagi nizomning 3-bandiga oʻzgartirish kiritish toʻgʻrisida
(resolution, 2025-09-09)

Oʻzbekiston Respublikasining 2025-yil 7-fevraldagi OʻRQ-1025-son “Korporativ munosabatlarning huquqiy asoslari yanada takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartirish va qoʻshimchalar kiritish toʻgʻrisida”gi Qonuni, Oʻzbekiston Respublikasi Prezidentining 2025-yil 21-apreldagi PQ-147-son “Davlat organlari va tashkilotlarining korrupsiyaga qarshi ichki nazorat boʻlinmalari mustaqilligini taʼminlash hamda faoliyati samaradorligini oshirish chora-tadbirlari toʻgʻrisida”gi qaroriga muvofiq Oʻzbekiston Respublikasi Milliy statistika qoʻmitasi va Kambagʻallikni qisqartirish va bandlik vazirligi qaror qiladi: 1. Oʻzbekiston Respublikasi Davlat statistika qoʻmitasi va Mehnat vazirligining 2017-yil 17-yanvardagi 1-mb, 3-q/q-son qarori (roʻyxat raqami 2858, 2017-yil 17-fevral) (Oʻzbekiston Respublikasi qonun hujjatlari toʻplami, 2017-y., 7-son, 104-modda) bilan tasdiqlangan Tadbirkorlik subyektlari xodimlarining oʻrtacha yillik sonini aniqlash tartibi toʻgʻrisidagi nizomning 3-bandidan “unitar korxonalar,” degan soʻzlar chiqarib tashlansin. 2. Mazkur qaror rasmiy eʼlon qilingan kundan eʼtiboran kuchga kiradi.
Aholini sanitariya-epidemiologik osoyishtaligini taʼminlashda inson hayoti va sogʻligʻiga yuqori xavf soluvchi omillar reyestriga kiritiladigan maʼlumotlar roʻyxatini tasdiqlash toʻgʻrisida
(order, 2025-09-02)

Oʻzbekiston Respublikasi Prezidentining 2024-yil 30-avgustdagi PF-132-son “Oʻzbekiston Respublikasi Prezidentining tadbirkorlar bilan toʻrtinchi ochiq muloqotida belgilangan vazifalarni amalga oshirish chora-tadbirlari toʻgʻrisida”gi Farmoni va Vazirlar Mahkamasining 2025-yil 6-fevraldagi 66-son “Inson hayoti va sogʻligʻiga yuqori xavf soluvchi omillar reyestrini shakllantirish va yuritish tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Aholini sanitariya-epidemiologik osoyishtaligini taʼminlashda inson hayoti va sogʻligʻiga yuqori xavf soluvchi omillar reyestriga kiritiladigan maʼlumotlar roʻyxati ilovaga muvofiq tasdiqlansin. 2. Mazkur buyruq Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil va Oʻzbekiston Respublikasi Savdo-sanoat palatasi bilan kelishilgan. 3. Ushbu buyruq rasmiy eʼlon qilingan kundan eʼtiboran kuchga kiradi.
Davlat yongʻin nazorati organlari faoliyatini tashkil etish va amalga oshirish tartibi toʻgʻrisidagi yoʻriqnomaning 3-bandiga oʻzgartirish kiritish haqida
(order, 2025-09-02)

Oʻzbekiston Respublikasi Vazirlar Mahkamasining 2013-yil 4-oktabrdagi 272-son “Davlat yongʻin nazorati toʻgʻrisidagi nizomni tasdiqlash haqida”gi va 2025-yil 30-iyundagi 397-son “Yonish va portlash xavfi boʻlgan muhitni yuzaga keltirishi mumkin boʻlgan kimyoviy moddalar, shuningdek, ayrim zaharli moddalar aylanmasini tartibga solishni takomillashtirish chora-tadbirlari toʻgʻrisida”gi qarorlariga muvofiq buyuraman: 1. Oʻzbekiston Respublikasi ichki ishlar vazirining 2018-yil 28-oktabrdagi 228-son buyrugʻi (roʻyxat raqami 3097, 2018-yil 11-dekabr) (Qonun hujjatlari maʼlumotlari milliy bazasi, 12.12.2018-y., 10/18/3097/2314-son) bilan tasdiqlangan Davlat yongʻin nazorati organlari faoliyatini tashkil etish va amalga oshirish tartibi toʻgʻrisidagi yoʻriqnomaning 3-bandi ikkinchi xatboshisi quyidagi tahrirda bayon etilsin: “markaziy DYN organi — Favqulodda vaziyatlar vazirligining (bundan buyon matnda FVV deb yuritiladi) Favqulodda vaziyatlar profilaktikasi departamenti tarkibiga kiruvchi Davlat yongʻin nazorati organlari faoliyatini muvofiqlashtirish boshqarmasi, Shaharsozlik faoliyati sohasida profilaktika boshqarmasi, Oʻta muhim va toifalangan obyektlarda yongʻin xavfsizligini taʼminlashni tashkil etish boshqarmasi hamda Radiatsion, kimyoviy va tibbiy-biologik muhofaza boshqarmasining Yonish va portlash xavfi yuqori boʻlgan kimyoviy moddalar bilan bogʻliq favqulodda vaziyatlardan muhofaza qilish boʻlimi;”. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Qurolli Kuchlarida tinchlik va urush davrida tibbiy koʻrikdan oʻtkazishni tashkil etish va amalga oshirish tartibi toʻgʻrisidagi nizomga oʻzgartirishlar kiritish haqida
(resolution, 2025-09-02)

Oʻzbekiston Respublikasining 2025-yil 19-maydagi OʻRQ-1066-son “Aholiga ijtimoiy xizmatlar koʻrsatish tizimi yanada takomillashtirilishi munosabati bilan Oʻzbekiston Respublikasining ayrim qonun hujjatlariga qoʻshimcha va oʻzgartirishlar kiritish toʻgʻrisida”gi va “Oʻzbekiston Respublikasi fuqarolarini, chet el fuqarolarini hamda fuqaroligi boʻlmagan shaxslarni yashash joyi va turgan joyi boʻyicha roʻyxatdan oʻtkazish toʻgʻrisida”gi qonunlariga muvofiq, Oʻzbekiston Respublikasi Mudofaa vazirligi, Milliy gvardiyasi, Favqulodda vaziyatlar vazirligi, Davlat xavfsizlik xizmati, Ichki ishlar vazirligi va Sogʻliqni saqlash vazirligi qaror qiladi: 1. Oʻzbekiston Respublikasi Mudofaa vazirligi, Milliy gvardiyasi, Favqulodda vaziyatlar vazirligi, Davlat xavfsizlik xizmati, Ichki ishlar vazirligi va Sogʻliqni saqlash vazirligining 2019-yil 14-martdagi 11, 8, 5, 6, 23 qq, 37-son qarori (roʻyxat raqami 3147, 2019-yil 3-aprel) (Qonun hujjatlari maʼlumotlari milliy bazasi, 04.04.2019-y., 10/19/3147/2889-son) bilan tasdiqlangan Oʻzbekiston Respublikasi Qurolli Kuchlarida tinchlik va urush davrida tibbiy koʻrikdan oʻtkazishni tashkil etish va amalga oshirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 91-bandning toʻrtinchi xatboshisidagi “Moliya vazirligi huzuridagi budjetdan tashqari pensiya jamgʻarmasi boʻlimlarining” degan soʻzlar “Iqtisodiyot va moliya vazirligi huzuridagi budjetdan tashqari Pensiya jamgʻarmasining hududiy boʻlinmalari” degan soʻzlar bilan almashtirilsin. 2. 14-ilovaning matnidagi “3. Doimiy yashash joyi (manzili)” degan soʻzlar “3. Yashash joyi” degan soʻzlar bilan almashtirilsin.
Oʻzbekiston futbol assotsiatsiyasi futbol akademiyalarining oʻquvchilarini yashash uchun jihozlar, sport anjomlari va kiyim-bosh bilan taʼminlash hamda sutkalik oziq-ovqat normalariga oʻzgartirish kiritish toʻgʻrisida
(resolution, 2025-08-28)

Oʻzbekiston Respublikasi Prezidentining “Futbol-taʼlim muassasalari tarmogʻini kengaytirish hamda xalqaro standartlarga mos keladigan futbol infratuzilmasini rivojlantirish chora-tadbirlari toʻgʻrisida” 2023-yil 3-noyabrdagi PQ-355-son qaroriga muvofiq futbol akademiyalari oʻquvchilarini muntazam sport bilan shugʻullanishlari uchun ularning sutkalik oziq-ovqat normasini yanada oshirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 2023-yil 9-sentabrdagi 458-son qarori bilan tasdiqlangan Oʻzbekiston futbol assotsiatsiyasi futbol akademiyalarining oʻquvchilarini yashash uchun jihozlar, sport anjomlari va kiyim-bosh bilan taʼminlash hamda sutkalik oziq-ovqat normalariga sutkalik oziq-ovqat normalarini qayta koʻrib chiqishni nazarda tutuvchi oʻzgartirish kiritilsin. 2. Ushbu qarorning bajarilishini nazorat qilish Oʻzbekiston Respublikasi sport vaziri A.I. Ikramov zimmasiga yuklansin. “III. Oʻquvchilarni kunlik oziq-ovqat bilan taʼminlash normalari” boʻlimi quyidagi tahrirda bayon etilsin:
Ichki ishlar organlari xodimlari va pensionerlari hamda ularning oila aʼzolarini turar joy bilan taʼminlash boʻyicha qoʻshimcha chora-tadbirlar toʻgʻrisida
(resolution, 2025-08-28)

Ichki ishlar organlarining xodimlari va pensionerlari hamda ularning oila aʼzolarini ijtimoiy qoʻllab-quvvatlash hamda ularni turar joy bilan taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligining quyidagi shaxslarga ularga berilgan xizmat uy-joylarini xususiylashtirib berish toʻgʻrisidagi takliflariga rozilik berilsin: 2022-yil 4-iyulga qadar ichki ishlar organlarida xizmat qilib, pensiya olish huquqini beradigan xizmat muddatini oʻtagan yoki xizmat davrida orttirilgan kasallik (nogironlik) oqibatida rezervga va isteʼfoga boʻshatilgan, oʻzi va turmush oʻrtogʻining nomida shaxsiy turar joy boʻlmagan pensionerlarga yoxud vafot etgan pensionerlarning nomida shaxsiy turar joy boʻlmagan oila aʼzolariga (eri (xotini), farzandlari yoki qaramogʻida boʻlgan shaxslarga); vafot etgan xodimlarning oila aʼzolariga (eri (xotini), farzandlari yoki qaramogʻida boʻlgan shaxslarga), basharti ularning nomida shaxsiy turar joy boʻlmasa. 2. Belgilansinki, ushbu qarorning 1-bandida koʻrsatilgan shaxslarga xizmat uy-joylari Vazirlar Mahkamasining 2022-yil 4-iyuldagi 354-son qarori bilan tasdiqlangan Oʻzbekiston Respublikasi ichki ishlar organlari shaxsiy tarkibi va ularning oila aʼzolarini ijtimoiy himoya qilish tartibi toʻgʻrisidagi nizomga asosan xususiylashtirib beriladi. 3. Vazirlar Mahkamasining 2022-yil 4-iyuldagi 354-son qarori bilan tasdiqlangan Oʻzbekiston Respublikasi ichki ishlar organlari shaxsiy tarkibi va ularning oila aʼzolarini ijtimoiy himoya qilish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 4. Ushbu qarorning bajarilishini nazorat qilish Oʻzbekiston Respublikasi ichki ishlar vaziri A.A. Tashpulatov zimmasiga yuklansin. 1. 68-bandda: quyidagi mazmundagi uchinchi xatboshi bilan toʻldirilsin: “ushbu Nizom tasdiqlangunga qadar ichki ishlar organlarida xizmat qilib, pensiya olish huquqini beradigan xizmat muddatini oʻtagan yoki xizmat davrida orttirilgan kasallik (nogironlik) oqibatida rezervga va isteʼfoga boʻshatilgan, oʻzi va turmush oʻrtogʻining nomida shaxsiy turar joy boʻlmagan pensionerlarga yoxud vafot etgan pensionerlarning nomida shaxsiy turar joy boʻlmagan oila aʼzolariga (eri (xotini), farzandlari yoki qaramogʻida boʻlgan shaxslarga) — bepul”; uchinchi — beshinchi xatboshilar tegishlicha toʻrtinchi — oltinchi xatboshilar deb hisoblansin; beshinchi xatboshi “ichki ishlar vazirining qaroriga asosan” soʻzlaridan keyin “vafot etgan xodimlarning oila aʼzolariga (eri (xotini), farzandlari yoki qaramogʻida boʻlgan shaxslarga), basharti ularning nomida shaxsiy turar joy boʻlmasa yoxud” soʻzlari bilan toʻldirilsin. 2. 71-bandning beshinchi xatboshisidagi “xodimlar vafot etganda (xizmat faoliyati bilan bogʻliq boʻlmagan holatda va oila aʼzolari boʻlmasa)” soʻzlari “vafot etgan xodimning oila aʼzolari (eri (xotini), farzandlari yoki qaramogʻida boʻlgan shaxslarga) boʻlmasa yoki ularning nomida shaxsiy turar joy boʻlsa” soʻzlari bilan almashtirilsin.
Oʻquvchilarni sinfdan sinfga va bir umumiy oʻrta taʼlim muassasasidan boshqasiga oʻtkazish tartibi toʻgʻrisidagi nizomning 5-bobini oʻz kuchini yoʻqotgan deb topish haqida
(order, 2025-08-20)

Oʻzbekiston Respublikasi Vazirlar Mahkamasining 2025-yil 14-iyuldagi 439-son “Ilk rivojlanish markazlari faoliyatini bosqichma-bosqich yoʻlga qoʻyish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi xalq taʼlimi vazirining 2015-yil 2-iyundagi 13-mh-son buyrugʻi (roʻyxat raqami 2684, 2015-yil 17-iyun) (Oʻzbekiston Respublikasi qonun hujjatlari toʻplami, 2015-y., 24-son, 319-modda) bilan tasdiqlangan Oʻquvchilarni sinfdan sinfga va bir umumiy oʻrta taʼlim muassasasidan boshqasiga oʻtkazish tartibi toʻgʻrisidagi nizomning 5-bobi oʻz kuchini yoʻqotgan deb topilsin. 2. Mazkur buyruq 2025-yil 1-sentabrdan eʼtiboran kuchga kiradi.